**Rutiner ved samkonsultasjon**

Alle som jobber med barn og unge kan invitere fagfolk fra andre tjenester til et møte sammen med barnet/ungdommen på nivå 1, før en eventuell henvisning. Dette for å sikre bedre samhandling, mer treffsikre henvisninger og mer sømløse tjenester. Se gjerne kontaktpersonordningen for å finne rett person.

Denne ordningen skal fungere som et alternativ til større tverrfaglige team der flere fagfolk samles for å drøfte problemstillinger på lavt nivå. I en samkonsultasjon vil kun den tjenesten som er mest aktuell inviteres inn på barnets/ungdommens kjente arena.

Samkonsultasjon vil bidra til at kompetansen kommer tettere på barna/ungdommene der de oppholder seg.

Husk:

* Det er den som eier uroen som har hovedansvar.​
* Samkonsultasjon/drøfting skjer før evt. henvisning til oppfølgende tjenester.​
* Inviter kontaktperson etter avtale og samtykke med den det gjelder.​
* Alle involverte må være klar over hva som er hensikten eller målet med samtalen før møtet.​
* Den som har innkalt (holder i stafettpinnen) har dokumentasjonsansvar for samtalen. Noen oppfølgende tjenester har også egen dokumentasjonsplikt, men det fritar ikke stafettholder for ansvar. ​
* Hvis konklusjon blir henvisning til oppfølgende tjeneste så skal dette dokumenteres.​